Diari Oficial de la Generalitat Valenciana


Sumari del DOGV 4804, del 23-07-2004 (2004/7220)

RESOLUCIÓ de data 30 de juny de 2004, de la directora general de Justícia, de la Conselleria de Justícia i Administracions Públiques per la qual resol inscriure els Estatuts del Consell Valencià de Col·legis de Doctors i Llicenciats en Filosofia i Lletres i en Ciències.
------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4804

Data del DOGV
:   23-07-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/7220


Data del document
:   30-06-2004

Organisme emissor
:   Conselleria de Justícia i Administracions Públiques

Tipus de document
:   Resolució

Anàlisi jurídica

 Descriptors 

:   * col·legi professional
    * lingüística
    * filosofia
    * legislació
    * reglament intern

RESOLUCIÓ de data 30 de juny de 2004, de la directora general de Justícia, de la Conselleria de Justícia i Administracions Públiques per la qual resol inscriure els Estatuts del Consell Valencià de Col·legis de Doctors i Llicenciats en Filosofia i Lletres i en Ciències. [2004/X7220]
  
Vista la sol·licitud d'inscripció registral dels Estatuts del Consell Valencià de Col·legis de Doctors i Llicenciats en Filosofia i Lletres i en Ciències formulada davant del Registre de Col·legis Professionals i de Consells Valencians de Col·legis Professionals de la Comunitat Valenciana per Vicente José Vidal Aras en nom i representació de la citada entitat, s'ha instruït expedient a l'efecte, de què es desprenen els fets següents:
  
El Consell Valencià de Col·legis de Doctors i Llicenciats en Filosofia i Lletres i en Ciències es va crear pel Decret 18/2003, de 4 de març, del Consell de la Generalitat Valenciana, pel qual s'aprova la constitució i se'n disposa la inscripció al Registre de Col·legis Professionals i Consells Valencians de Col·legis Professionals.
  
L'esmentada corporació es va inscriure amb el número 18, de la Secció Segona, al Registre de Col·legis Professionals i de Consells Valencians de Col·legis Professionals de la Comunitat Valenciana.
  
En compliment del que disposa la disposició transitòria segona del citat decret tal entitat va presentar la documentació exigida per l'art. 69.1.B del Decret 4/2002, de 8 de gener, pel qual s'aprova el Reglament de Col·legis Professionals de la Comunitat Valenciana, per a l'accés a la inscripció dels estatuts d'un Consell Valencià a dit Registre.
  
Fonaments de dret
  
La documentació aportada reunix els requisits exigits per de la Llei 6/1997, de 4 de desembre, de Consells i Col·legis Professionals de la Comunitat Valenciana, i pel Decret 4/2002, de 8 de gener, pel qual s'aprova el Reglament de Col·legis Professionals de la Comunitat Valenciana.
  
L'expedient ha sigut tramitat a esta Direcció General de Justícia de la Conselleria de Justícia i Administracions Públiques, competent per així disposar-ho l'article 6.1 de la Llei 6/1997, de 4 de desembre, d'acord amb la disposició final del Decret 4/2002, de 8 de gener, en virtut de les atribucions que té conferides pels decrets 7/2003 de 21 de juny, i 113/2003, d'11 de juliol, sobre assignació de competències a les conselleries, i d'aprovació del Reglament Orgànic i Funcional de la Conselleria de Justícia i Administracions Públiques, respectivament.
  
Vistos l'article 36 de la Constitució i l'article 31.22 de l'Estatut d'Autonomia de la Comunitat Valenciana; la Llei 2/1974, de 13 de febrer, de Col·legis Professionals, amb les seues modificacions posteriors, en els seus preceptes bàsics; la Llei 6/1997, de 4 de desembre, el Decret 4/2002, de 8 de gener, pel qual s'aprova el reglament de la Llei de Consells i Col·legis Professionals de la Comunitat Valenciana i la resta de disposicions complementàries es dicta la resolució següent:
  
Inscriure els Estatuts del Consell Valencià de Col·legis de Doctors i Llicenciats en Filosofia i Lletres i en Ciències. Publicar-los en el DOGV perquè en prengueu coneixement.
  
Contra esta resolució, que posa fi a la via administrativa, es podrà interposar, potestativament, recurs de reposició davant el mateix òrgan que ha dictat l'acte, en el termini d'un mes comptat des de l'endemà de la notificació, o bé, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la notificació. Tot això de conformitat amb el que establixen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, i els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.
  
València, 30 de juny de 2004.- La directora general de Justícia: Patricia Montagud Alario.
  
Estatuts del Consell de Col·legis de doctors i llicenciats en Filosofia i Lletres i en Ciències de la Comunitat Valenciana
  
TÍTOL PRIMER
  
DEL CONSELL DE COL·LEGIS DE DOCTORS I LLICENCIATS
  
EN FILOSOFIA I LLETRES I EN CIÈNCIES
  
DE LA COMUNITAT VALENCIANA
  
CAPÍTOL PRIMER
  
Disposicions generals
  
Article 1
  
El Consell Valencià de Col·legis de Doctors i Llicenciats en Filosofia i Lletres i en Ciències és una corporació de dret públic amb personalitat jurídica pròpia i plena capacitat d'obrar per al compliment dels seus fins, constituït a l'empara de la Llei 6/1997, de 4 de desembre, de la Generalitat Valenciana, de Consells i Col·legis Professionals de la Comunitat Valenciana i Decret 4/2002, de 8 de gener, del Govern Valencià, pel qual s'aprova el Reglament de Desenvolupament de la Llei 6/1997, de 4 de desembre, de la Generalitat Valenciana, de Consells i Col·legis Professionals de la Comunitat Valenciana.
  
Article 2
  
Serà requisit indispensable per a exercir la professió la incorporació al col·legi respectiu, en els termes que establix l'article 12, apartat 2, de la Llei 6/97 de la Generalitat Valenciana de Consells i Col·legis Professionals de la Comunitat Valenciana.
  
Article 3
  
En el Consell Valencià de Col·legis de Doctors i Llicenciats en Filosofia i Lletres i en Ciències s'integren tots els col·legis de Doctors i Llicenciats en Filosofia i Lletres i en Ciències actualment existents a la Comunitat Valenciana i els que pogueren constituir-se en el futur.
  
Article 4
  
Primer. El Consell Valencià de Col·legis de Doctors i Llicenciats en Filosofia i Lletres i en Ciències és l'òrgan representatiu, coordinador i executiu, en les matèries de la seua competència, dels Col·legis de Doctors i Llicenciats en Filosofia i Lletres i en Ciències en esta Comunitat.
  
Segon. Els Estatuts dels Col·legis de Col·legis de Doctors i Llicenciats en Filosofia i Lletres i en Ciències de la Comunitat Valenciana hauran de respectar les normes d'estos Estatuts.
  
Tercer. Els Col·legis de Doctors i Llicenciats en Filosofia i Lletres i en Ciències de la Comunitat Valenciana hauran de respectar els acords que, en l'exercici de les seues competències, adopte el Consell Valencià de Col·legis.
  
Article 5
  
La seu del Consell Valencià de Col·legis de Col·legis de Doctors i Llicenciats en Filosofia i Lletres i en Ciències radicarà a València, av. Tirso de Molina, número 3, entresòl, sense perjuí de poder fer les seues reunions en qualsevol altre lloc. Per acord del Ple del Consell podrà designar-se una altra seu, sense necessitat de modificar estos Estatuts, i es procedirà a la seua notificació de manera fefaent al Registre de Col·legis Professionals i Consells Valencians de Col·legis Professionals per a la seua deguda inscripció registral.
  
Article 6
  
Primer. El Consell Valencià de Col·legis de Doctors i Llicenciats en Filosofia i Lletres i en Ciències, en tot el que es referix als aspectes institucionals i corporatius considerats en la Llei 6/1997 i Decret 4/2002, es relacionarà amb l'administració autonòmica Valenciana, a través de la Conselleria de Justícia i Administracions Públiques, o la que en el futur tinga atribuïda esta competència. En tot el que afecta els continguts de la professió, es relacionarà amb la Conselleria de Cultura, Educació i Ciència; i amb qualsevol altre òrgan de l'administració en matèries d'interés comú.
  
Segon. La seua representació en el Consell General de Col·legis de Doctors i Llicenciats en Filosofia i Lletres i en Ciències s'articularà conforme als seus Estatuts i atenent la representació dels col·legis de Doctors i Llicenciats en Filosofia i Lletres i en Ciències de la Comunitat Valenciana, i tot això sense perjuí de les competències del Consell Valencià en les matèries objecte dels seus Estatuts.
  
CAPÍTOL SEGON
  
Fins i funcions del Consell Valencià de Col·legis
  
de Doctors i Llicenciats en Filosofia i Lletres i en Ciències
  
Article 7
  
Primer. Són fins del Consell Valencià:
  
a) La coordinació i el foment de les relacions entre els col·legis de Doctors i Llicenciats en Filosofia i Lletres i en Ciències de la Comunitat Valenciana, sense perjuí de l'autonomia i competència de cadascun d'estos.
  
b) La representació dels col·legis de Doctors i Llicenciats en Filosofia i Lletres i en Ciències de la Comunitat Valenciana en qüestions d'àmbit autonòmic i en les que estos Estatuts o els mateixos col·legis li atorguen, tot això sense perjuí de les competències particulars de cada Col·legi.
  
c) La representació dels col·legis de Doctors i Llicenciats en Filosofia i Lletres i en Ciències de la Comunitat Valenciana davant de les institucions de la Generalitat, així com davant del Govern Valencià i, especialment, davant de la Conselleria de Cultura, Educació i Ciència, en quantes relacions, consultes, col·laboracions i gestions calguen, per tal de facilitar la mútua col·laboració i enteniment per a la millor satisfacció dels interessos socials i professionals la defensa dels quals tenen respectivament encomanada.
  
d) Les relacions amb qualsevol altre organisme de l'administració.
  
e) Les relacions amb el Consell General de Col·legis de Doctors i Llicenciats en Filosofia i Lletres i en Ciències, sense perjuí de les competències de cada u dels col·legis de la Comunitat Valenciana.
  
f) L'elaboració i promoció de les normes deontològiques de la professió.
  
Article 8
  
Corresponen al Consell Valencià les següents funcions:
  
a) Elaborar, aprovar i modificar els seus Estatuts i Reglaments de Règim Interior, sense més limitacions que les imposades per l'ordenament jurídic.
  
b) Resoldre en via administrativa els recursos que s'interposen contra els actes i acords dels col·legis de Doctors i Llicenciats en Filosofia i Lletres i en Ciències de la Comunitat Valenciana.
  
c) Conéixer i resoldre els expedients disciplinaris que s'instruïsquen contra membres de les juntes de Govern dels col·legis de Doctors i Llicenciats en Filosofia i Lletres i en Ciències de la Comunitat Valenciana i del mateix Consell Valencià.
  
d) Aprovar els seus pressuposts i regular i fixar equitativament la participació dels col·legis en les despeses del Consell.
  
e) Informar amb caràcter preceptiu i no vinculant sobre els projectes de normes del Govern Valencià que afecten els col·legis de Doctors i Llicenciats en Filosofia i Lletres i en Ciències o a l'exercici professional dels seus col·legiats.
  
f) Informar, amb caràcter preceptiu, els projectes de fusió, absorció, segregació, canvi de denominació i dissolució dels col·legis de Doctors i Llicenciats en Filosofia i Lletres i en Ciències de la Comunitat Valenciana, excepte aquells casos en què l'impose directament la Llei.
  
g) Establir relacions de col·laboració i subscriure convenis de cooperació amb les administracions públiques i amb altres corporacions i entitats públiques i privades que redunden en benefici de la professió.
  
h) Conéixer i dirimir els conflictes que puguen suscitar-se entre els col·legis de Doctors i Llicenciats en Filosofia i Lletres i en Ciències Valencians, sense perjuí de l'ulterior recurs contenciós administratiu.
  
i) Elaborar les normes deontològiques comuns a diversos àmbits d'activitat professional i vetlar pel seu compliment, sense perjuí de les competències de cada col·legi membre.
  
j) Coordinar, revisar, modificar, unificar i aprovar les normes orientatives d'honoraris professionals.
  
k) Coordinar les accions col·legials en orde a perseguir i denunciar l'intrusisme professional, i afavorir l'exercici davant de tribunals i autoritats de les accions judicials que a cada col·legi competisquen per raó del seu territori.
  
l) Elegir representants dels col·legis de Doctors i Llicenciats en Filosofia i Lletres i en Ciències per a participar en els Consells i Organismes consultius de la Comunitat Valenciana quan estiguera així establit o fóra requerit per a això.
  
m) Convocar les eleccions per a la renovació de les juntes de Govern respectives.
  
n) Vetlar pel compliment de les condicions exigides en les lleis i en els Estatuts respectius per a la presentació i proclamació de candidats per als càrrecs de les juntes de Govern dels col·legis.
  
CAPÍTOL TERCER
  
Òrgans de Govern: Ple del Consell i Comissió Permanent
  
Article 9
  
El Consell Valencià de Col·legis de Doctors i Llicenciats en Filosofia i Lletres i en Ciències estarà regit pel Ple del Consell i la seua Comissió Permanent.
  
Secció primera
  
Del Ple del Consell Valencià de Col·legis
  
de Doctors en Filosofia i Lletres i en Ciències
  
Article 10
  
Els membres del Ple del Consell Valencià seran elegits atenent els següents criteris:
  
a) Membres nats: els/les degans/anes dels respectius col·legis de Doctors i Llicenciats en Filosofia i Lletres i en Ciències de la Comunitat Valenciana.
  
b) Altres membres de les juntes de Govern dels col·legis, que se sumen als anteriors, segons el següent criteri de proporcionalitat:
  
- Col·legi fins a 500 col·legiats/ades: 2 representants.
  
- Col·legi amb 501 col·legiats/ades i fins a 1.500: 3 representants.
  
- Col·legi amb 1.501 col·legiats/as i fins a 3.000: 4 representants.
  
- Col·legi amb 3.001 col·legiats/ades i fins a 6.000: 5 representants.
  
- Col·legi amb més de 6.001 col·legiats/ades: 6 representants.
  
Article 11
  
1) Les persones candidates hauran de ser necessàriament membres de les seues respectives juntes de Govern.
  
2) Les candidatures, o si és procedent, candidats/ates, de cada col·legi per a ser membre del Consell Valencià, corresponents a l'apartat b) de l'article anterior, hauran de ser presentades per les persones interessades a la seua seu col·legial, per escrit, vint-i-quatre hores abans de la celebració de la Junta de Govern del Col·legi respectiu que siga convocada per tal de procedir a l'elecció ?sense perjuí d'altres punts de l'orde del dia-.
  
La votació serà nominal i secreta, i resultaran elegits els candidats que obtinguen un nombre més gran de vots. En cas d'empat, es repetirà la votació, i si s'obté el mateix resultat el vot de qualitat del degà de la Junta serà diriment.
  
Acabada la votació, i després d'estendre acta de la reunió de la Junta de Govern, es proclamaran els candidats elegits, a favor dels quals s'expedirà el corresponent certificat pel secretari, amb el vistiplau del degà, si així ho sol·licitaren.
  
3) El temps de duració del manat dels membres del Consell Valencià serà de quatre anys. Si el mandat en la seua respectiva Junta de Govern de Col·legi té una duració inferior als quatre anys referits, cessarà com a conseller en el Consell Valencià en cessar com a membre de la Junta de Govern.
  
Article 12
  
1. Els membres nats del Consell Valencià cessaran en finalitzar el seu mandat com a degans dels col·legis respectius, i seran substituïts pels que els succeïsquen en el càrrec.
  
2. Els membres electes del Consell Valencià cessaran per les següents causes:
  
a) Finalització del període per al qual va ser elegit com a membre de la Junta de Govern del seu col·legi respectiu.
  
b) Incompliment dels requisits estatutaris per a exercir el càrrec.
  
c) Falta d'assistència injustificada a tres sessions consecutives.
  
d) Renúncia de l'interessat.
  
Article 13
  
Són funcions del Ple:
  
a) La modificació dels presents Estatuts.
  
b) Aprovar els reglaments de règim interior per al desenvolupament i aplicació d'estos Estatuts.
  
c) L'exercici de la potestat disciplinària respecte als membres de les juntes de Govern dels col·legis i del mateix Consell, així com la resolució dels recursos interposats contra acords dels Col·legis en matèria disciplinària.
  
d) L'aprovació dels pressuposts de despeses i ingressos.
  
e) L'aprovació del balanç de l'any anterior i liquidació dels comptes anuals.
  
f) L'aprovació de les quotes que els col·legis han d'aportar al Consell.
  
g) L'autorització per a l'adquisició o alienació d'immobles.
  
Article 14
  
1. El Ple del Consell Valencià es reunirà en sessió ordinària almenys una vegada al semestre, i en sessió extraordinària quan es tracte de l'adopció o modificació de normes reglamentàries o estatutàries, de l'exercici de la potestat disciplinària, o de l'autorització per a adquisició o alienació d'immobles, o quan ho sol·liciten un mínim d'un terç dels seus membres, i s'ajustarà, si és procedent, el decimal al sencer més pròxim, i si aquell és 0,5, al superior.
  
2. La convocatòria es realitzarà amb, almenys, quinze dies d'antelació, i hi haurà de constar l'orde del dia i el lloc i data de realització, tant en primera com en segona convocatòria, i per mitjà d'escrit dirigit a tots els membres del Ple.
  
3. En cap cas el Ple del Consell podrà adoptar acords no inclosos en l'orde del dia, llevat que estiguen presents tots els seus membres i siga declarada la urgència de l'assumpte pels vots favorables de la majoria d'estos.
  
Article 15
  
1. La vàlida constitució del Ple, tant en sessió ordinària com extraordinària, requerirà l'assistència de la meitat més un dels seus membres; en el cas que el quocient no fora sencer, ha d'entendre's el sencer superior. Si no hi ha quòrum d'assistents, el Ple es constituirà en segona convocatòria una hora, almenys, després de l'assenyalada per a la primera, qualsevol que siga el nombre d'assistents que, en tot cas, no podrà ser inferior a la meitat dels seus membres; en este cas, si hi haguera decimal, este no es tindrà en compte.
  
2. El Ple del Consell adoptarà els seus acords per majoria.
  
3. Per a l'aprovació o modificació d'estatuts o normes reglamentàries, per a l'exercici de la potestat disciplinària i per a l'autorització d'adquisició o alienació d'immobles, el quòrum mínim d'assistència serà el de tres cinquens, i s'ajustarà, si és procedent, la xifra decimal al sencer més pròxim.
  
Secció segona
  
De la Comissió Permanent
  
Article 16
  
1. La Comissió Permanent estarà composta per tres membres proposats per la Junta del Col·legi de Doctors i Llicenciats en Filosofia i Lletres i en Ciències de València i dos proposats per la Junta del Col·legi de Doctors i Llicenciats en Filosofia i Lletres i en Ciències d'Alacant. Tots ells han de complir la condició de ser membres del Ple del Consell Valencià de Col·legis. Els càrrecs a exercir són els següents:
  
a) President
  
b) Vicepresident
  
c) Secretari general
  
d) Tresorer
  
e) Vocal
  
2. La condició de degà/ana de Col·legi és exigible per a ser candidat/a a la presidència i a la vicepresidència del Consell Valencià de Col·legis de Doctors i Llicenciats en Filosofia i Lletres i en Ciències.
  
Article 17
  
El procés electoral per a la designació dels càrrecs del Consell serà el de votació directa i secreta dels membres del Ple del Consell constituïts en cos electoral, a raó d'un vot per cada membre.
  
En cas d'empat, se celebrarà una nova votació, en què només seran elegibles els qui hagen obtingut igual nombre de vots.
  
En cas d'igualtat després d'esta segona votació, resultarà elegit el candidat de major antiguitat de col·legiació als Col·legis Oficials de la Comunitat Valenciana.
  
Article 18
  
La duració dels càrrecs de la Comissió Permanent serà de quatre anys. Excepte en el cas previst en l'article 11é apartat 3.
  
Article 19
  
Són funcions de la Comissió Permanent:
  
a) L'administració, gestió i direcció ordinària del Consell.
  
b) La formulació del projecte del pressupost i del compte general.
  
c) Totes aquelles competències que, sent competència del Ple, li siguen delegades i de la resolució de les quals donarà compte i respondrà davant el Ple.
  
Article 20
  
1. La Comissió Permanent es reunirà quan el president la convoque o ho sol·liciten un mínim de tres dels seus integrants.
  
2. La convocatòria es cursarà amb, almenys, 10 dies d'antelació, per escrit i amb l'orde del dia corresponent. No obstant això, la Comissió Permanent quedarà vàlidament constituïda, encara sense prèvia convocatòria, quan es troben reunits tots els seus membres i així s'acorde per unanimitat.
  
3. Els acords de la Comissió Permanent s'adoptaran per majoria simple. Tots els membres tindran un vot, i els empats es dirimiran amb el vot de qualitat del president.
  
Article 21
  
1. President: el president ostenta la representació del Consell en totes les seues relacions amb les administracions públiques tant fora com dins de la Comunitat Valenciana, i li correspondrà promoure i coordinar les tasques encaminades al millor compliment dels fins del Consell.
  
Sense perjuí de l'anterior, tindrà les següents facultats:
  
a) Vetlar per la legalitat dels actes i acords del Consell.
  
b) Convocar, presidir i dirigir les reunions del Ple del Consell i de la Comissió Permanent, concedirà i retirarà l'ús de la paraula, i utilitzarà el vot de qualitat quan procedisca.
  
c) Firmar quants documents públics i privats calguen en representació del Consell, així com les actes de les seues reunions.
  
d) Executar els acords que adopte el Consell en l'àmbit de la seua competència.
  
e) Visar els documents, certificats i pagaments que expedisca el secretari.
  
2. Vicepresident: el vicepresident suplirà el president en els casos d'absència, malaltia o vacant, i tindrà en este cas les seues facultats.
  
3. Secretari: el secretari tindrà les següents comeses:
  
a) Redactar i firmar citacions per a tots els actes del Consell, segons instruccions a rebre del president.
  
b) Rebre els escrits i correspondència, i retre compte a qui procedisca, així com firmar els escrits que no siguen competència del president.
  
c) Autoritzar amb la seua firma, amb el vistiplau del president, els certificats i la resta de documents, així com les actes del Consell.
  
d) Informar el president i la Comissió Permanent de totes les qüestions d'interés i proposar les mesures que estime convenients.
  
e) Custodiar la documentació del Consell, i donar compte dels expedients en curs en què actuarà com a secretari amb l'instructor que designe el Consell.
  
f) Tenir la direcció del personal administratiu del Consell.
  
g) Portar el llibre registre de sancions dels col·legiats i recursos.
  
4. Tresorer: el tresorer tindrà les següents funcions:
  
a) Arreplegar i custodiar els fons del Consell.
  
b) Pagar els lliuraments expedits pel president.
  
c) Confeccionar anualment el pressupost, balanç i comptes de l'exercici econòmic del Consell.
  
d) Ingressar i retirar fons dels comptes bancaris, conjuntament amb el president.
  
TÍTOL SEGON
  
CAPÍTOL PRIMER
  
Règim Jurídic dels actes dels col·legis del Consell,
  
i de la seua impugnació
  
Article 22
  
1. Els acords emanats dels òrgans competents dels Col·legis podran ser objecte de recurs ordinari davant del Consell Valencià dels col·legis de Doctors i Llicenciats en Filosofia i Lletres i en Ciències, dins del termini d'un mes, comptat a partir de l'endemà d'aquell en què s'haguera adoptat o, si és procedent, notificat, als col·legiats o persones a qui afecte.
  
2. El recurs serà presentat davant de la Junta de Govern que va dictar l'acord, que l'elevarà, amb els seus antecedents i informes que hi escaiguen, al Consell Valencià, dins dels quinze dies següents a la data de presentació. El Consell Autonòmic, previs els informes que estime pertinents, resoldrà el recurs en el termini màxim de tres mesos.
  
Article 23
  
La interposició de recurs corporatiu davant el Consell Autonòmic no suspén l'eficàcia dels acords excepte en els següents casos:
  
a) Quan la Junta de Govern interpose recurs contra acord de l'Assemblea General fundat en la concurrència d'una causa de nul·litat de ple dret, llevat que es tracte de l'elecció de càrrecs col·legials.
  
b) Quan es recórrega una sanció disciplinària.
  
c) Quan així ho acorde el Consell Valencià, per concórrer circumstàncies que puguen causar danys difícilment reparables, desproporcionats respecte a l'interés públic tutelat per l'acte.
  
En els dos primers casos, la simple interposició del recurs suspendrà automàticament l'executivitat de l'acte. La suspensió s'alçarà una vegada es resolga el recurs.
  
Article 24
  
Són nuls de ple dret els actes dels òrgans col·legials en què es donen alguns dels següents supòsits:
  
Els manifestament contraris a la Llei; els adoptats amb notòria incompetència; aquells el contingut dels quals siga impossible o siga constitutiu de delicte; els dictats prescindint totalment i absolutament del procediment legalment establit per a això o de les normes que contenen les regles essencials per a la formació de la voluntat dels òrgans col·legiats, i aquells previstos amb tal caràcter en l'ordenament jurídic.
  
Article 25. Infraccions i sancions
  
Es considera infracció la vulneració de les normes deontològiques de la professió i la de les normes col·legials. Les infraccions es classifiquen com a molt greus, greus o lleus
  
Article 26
  
Els col·legis de Doctors i Llicenciats en Filosofia i Lletres i en Ciències i el seu Consell Valencià, com a corporacions de dret públic, estan subjectes al dret administratiu, en quant exercisquen potestats públiques. La resta de la seua activitat es regix pel dret privat.
  
CAPÍTOL SEGON
  
Règim de responsabilitat disciplinària
  
Article 27
  
Els col·legiats estan subjectes a responsabilitat disciplinària en el cas d'infracció dels seus deures professionals i corporatius establits en les lleis i en els Estatuts.
  
L'exercici de la potestat disciplinària corporativa correspon als òrgans col·legials.
  
Les sancions o correccions disciplinàries que imposen els tribunals o el Col·legi, es faran constar en l'expedient personal d'este.
  
Article 28
  
Els òrgans col·legials competents segons els Estatuts de cada Col·legi, per a l'exercici de la funció disciplinària, són regits per les següents normes:
  
1. La responsabilitat disciplinària es declara prèvia formació de l'oportú expedient pels tràmits assenyalats en estos Estatuts i en les normes particulars de cada Col·legi.
  
2. Comprendrà com a correccions les següents:
  
a) Advertència per escrit.
  
b) Reprensió privada
  
c) Suspensió de la col·legiació per un termini no superior a dos anys.
  
d) Expulsió del Col·legi.
  
CAPÍTOL TERCER
  
De les faltes i sancions
  
Article 29
  
Són faltes molt greus:
  
a) Els actes i omissions que constituïsquen ofensa greu a la dignitat de la professió o a les regles ètiques que la governen.
  
b) L'atemptat contra la dignitat o honor de les persones que constituïxen la Junta de Govern quan actuen en l'exercici de les seues funcions; i contra els altres companys en ocasió de l'exercici professional.
  
c) La comesa de delictes dolosos en qualsevol grau de participació, com a conseqüència de l'exercici de la professió.
  
d) L'embriaguesa o toxicomania habitual que afecte greument l'exercici de la professió.
  
e) L'intrusisme professional i el seu encobriment.
  
f) La reiteració de falta greu en el termini de cinc anys.
  
Article 30
  
Són faltes greus:
  
a) L'incompliment greu de les normes estatutàries i reglamentàries o dels acords adoptats per les assemblees generals, o per la Junta de Govern, llevat que constituïsca falta de superior entitat.
  
b) La falta de respecte, per acció o omissió, als components de la Junta de Govern quan actuen en l'exercici de les seues funcions.
  
c) Els actes de desconsideració manifesta cap als companys en l'exercici de l'activitat professional.
  
d) Els actes de competència deslleial.
  
e) L'embriaguesa amb ocasió de l'exercici.
  
f) Els actes i omissions descrits en l'article anterior, quan no tingueren entitat suficient per a ser considerats com a molt greus.
  
g) La reiteració de faltes lleus en el termini de cinc anys.
  
Article 31
  
Són faltes lleus:
  
a) La falta de respecte als membres de la Junta de Govern en l'exercici de les seues funcions, o a qualsevol company en l'exercici professional, quan no constituïsca falta greu o molt greu.
  
b) La negligència en el compliment de normes estatutàries.
  
c) Les infraccions lleus dels deures professionals.
  
d) Els actes enumerats en l'article anterior, quan no tingueren entitat suficient per a ser considerats com a greus.
  
Article 32
  
Les sancions i correccions disciplinàries que poden imposar-se són:
  
1. Per faltes molt greus:
  
a) Suspensió de la col·legiació per un termini superior a tres mesos sense excedir de dos anys.
  
b) L'expulsió del Col·legi
  
2. Per faltes greus: suspensió de la col·legiació per un termini no superior a tres mesos.
  
3. Per faltes lleus:
  
a) Advertència per escrit.
  
b) Reprensió privada.
  
CAPÍTOL QUART
  
Del procediment sancionador
  
Article 33
  
1. Les faltes lleus seran sancionades per la Junta de Govern i, en el seu nom, pel degà del Col·legi, d'acord amb el que determinen els Estatuts, per mitjà d'un procediment abreviat que es limitarà a posar de manifest a l'interessat els fets que el motiva i la proposta de sanció. Una vegada oït l'interessat i, si és procedent, practicades les proves, es dictarà la resolució que hi escaiga.
  
2. Les faltes greus i molt greus se sancionaran per la Junta de Govern després de l'obertura de l'expedient disciplinari, tramitat conforme al que disposen estos Estatuts i en les normes de procediment sancionador contingudes en la Llei de Règim Jurídic de les Administracions Públiques i del Procediment Administratiu Comú.
  
En el mateix acord d'incoació de l'expedient la Junta designarà d'entre els seus membres instructor i secretari, i ho notificarà a l'interessat perquè en el termini de quinze dies formule totes les al·legacions que estime oportunes i propose les proves pertinents.
  
L'instructor practicarà totes les actuacions que exigisca l'aclariment dels fets, hagen sigut o no proposades per l'interessat. Només podran declarar inadmissibles aquelles proves que siguen manifestament irrellevants per a determinar la innocència o culpabilitat de l'interessat o per l'acreditació de fets determinants per a la resolució final.
  
Contra la resolució de l'instructor denegant l'admissió de proves no cabrà cap recurs, sense perjuí que l'interessat faça valdre la seua impugnació per a ser tinguda en compte en la resolució final.
  
Una vegada instruït l'expedient, l'instructor formularà proposta de resolució que podrà ser de sobreseïment o sancionadora. Dita proposta es notificarà a l'interessat per a audiència en el termini de quinze dies, i es posarà de manifest l'expedient complet.
  
La Junta de Govern, a la vista de la proposta i de les al·legacions de l'interessat, resoldrà el procedent. No serà admissible, no obstant, la proposta de la reforma de resolució que implique agreujament de la sanció, llevat que prèviament es pose en coneixement de l'interessat perquè s'al·legue pel termini de quinze dies.
  
Quan la Junta considere que hi ha un defecte de procediment que puga determinar la anul·labilitat de la resolució, ordenarà a l'instructor que es retrotaguen les actuacions al moment immediatament anterior a què s'haguera produït, sense perjuí de conservar tots aquells tràmits el contingut dels quals no quede afectat per l'anul·lació.
  
3. El termini màxim per a la tramitació de l'expedient i la seua elevació a la Junta de Govern serà de tres mesos, excepte pròrroga per causa justificada que s'hi consignarà expressament.
  
4. La Junta de Govern del Col·legi remetrà al Consell Valencià de Col·legis Oficials de Doctors i llicenciats en Filosofia i Lletres i en Ciències testimonis dels seus acords de sanció en els expedients sobre responsabilitat disciplinària dels col·legiats per faltes greus o molt greus.
  
5. Del resultat de tota denúncia per un col·legiat es donarà coneixement al denunciant, per mitjà d'acord motivat.
  
Article 34
  
Quan l'inculpat fóra membre de la Junta de Govern o del Consell Autonòmic, serà este últim competent per a instruir i resoldre el preceptiu expedient. Amb esta finalitat, la Junta de Govern de cada col·legi estarà obligada a posar en coneixement del Consell els fets de què tinguera coneixement indiciàriament constitutius d'infracció disciplinària.
  
Article 35
  
Contra les sancions imposades pels col·legis podrà l'interessat recórrer en alçada en els termes previstos en estos Estatuts.
  
Article 36. Prescripció de les faltes
  
Les faltes determinants de sanció disciplinària corporativa prescriuran, si són lleus, als tres mesos; si són greus, a l'any; i si són molt greus, als dos anys dels fets que les motivaren.
  
Els terminis anteriors es computaran en tot cas a partir de la data de la comesa dels fets constitutius de la infracció, i s'interrompran estos per qualsevol diligència o actuació que es practique en esbrinament dels fets amb coneixement de l'interessat.
  
Article 37. Rehabilitació
  
1. Els sancionats podran demanar la seua rehabilitació, amb la consegüent cancel·lació de la nota del seu expedient personal, en els següents terminis, comptats des del compliment total de la sanció:
  
a) Si fóra per falta lleu, als sis mesos.
  
b) Si fóra per falta greu, als dos anys.
  
c) Si ho haguera sigut per falta molt greu, als quatre anys.
  
d) Si haguera consistit en l'expulsió, el termini serà de cinc anys.
  
2. La rehabilitació se sol·licitarà a la Junta de Govern del Col·legi. En el cas d'expulsió, hauran d'aportar-se proves de la rectificació de conducta, que seran apreciades ponderadament pels qui hagen de jutjar en l'àmbit corporatiu, en qualsevol dels seus tràmits.
  
3. Els tràmits de rehabilitació es portaran a terme de la mateixa manera que per a l'enjudiciament i sanció de les faltes i amb iguals recursos.
  
4. La Junta de Govern remetrà al Consell Valencià de Col·legis Oficials de Doctors i Llicenciats en Filosofia i Lletres i en Ciències testimoni de les seues resolucions en els expedients de rehabilitació que coneguen.
  
TÍTOL TERCER
  
RÈGIM ECONÒMIC I FORMA DE CONTROL DELS GASTOS
  
Article 38
  
Els recursos econòmics del Consell seran els següents:
  
a) Els procedents de les quotes aprovades pel Ple.
  
b) El producte de dictàmens, certificats o impresos de caràcter professional que puguen establir-se.
  
c) Els honoraris que puga percebre com a contraprestació pels servicis.
  
d) Donacions.
  
Article 39
  
Les despeses que ocasione el funcionament del Consell seran sufragades, entre altres, per mitjà de les aportacions econòmiques que realitzaran els col·legis, que seran proporcionals al nombre de col·legiats de cada col·legi. L'import de les aportacions i la periodicitat del seu abonament seran fixats pel Ple del Consell Valencià de Col·legis de Doctors i Llicenciats en Filosofia i Lletres i en Ciències.
  
DISPOSICIÓ ADDICIONAL